สมาคมธนาคารตั้งศูนย์" TB-CERT"รับมือภัยไซเบอร์
สมาคมธนาคารตั้งศูนย์ประสานงานการรักษาความมั่นคงปลอดภัยไซเบอร์รับมือภัยคุกคาม
2 ต.ค. 2560

สมาคมธนาคารตั้งศูนย์ประสานงานการรักษาความมั่นคงปลอดภัยไซเบอร์รับมือภัยคุกคาม
สมาคมธนาคารไทย จัดตั้งศูนย์ประสานงานการรักษาความมั่นคงปลอดภัยเทคโนโลยีสารสนเทศภาคการธนาคาร (Thailand Banking Sector CERT  หรือ TB-CERT ) เพื่อเสริมสร้างให้ภาคสถาบันการเงินยกระดับความร่วมมือในการดูแลความมั่นคงปลอดภัยระบบเทคโนโลยีสารสนเทศและเตรียมความพร้อมรับมือกับภัยคุกคามไซเบอร์ ให้สอดคล้องกับการนำเทคโนโลยีมาใช้บริการทางการเงินอย่างกว้างขวาง
ทั้งนี้ บทบาทของ TB-CERT จะครอบคลุมใน 4 ด้านได้แก่ 
1) เป็นศูนย์กลางการแลกเปลี่ยนข้อมูลทั้งภัยคุกคามทางด้านไซเบอร์และแนวทางการแก้ไขตามแนวทางสากล
2) สร้างมาตรฐานกลางด้านความมั่งคงปลอดภัยของการใช้เทคโนโลยีใหม่ เช่น Cloud Computing หรือ Biometric
3 ) กำหนดกระบวนการในการรับมือภัยไซเบอร์ในภาคธนาคารและจัดให้มีการซ้อมรับมือร่วมกันสม่ำเสมอ 
4 ) ส่งเสริมการพัฒนาบุคลากรของสถาบันการเงินให้มีความรู้ความเข้าใจ และสร้างความตระหนักด้านความมั่นคงปลอดภัยไซเบอร์ ซึ่งจะมีการดำเนินการต่อไปเพื่อยกระดับความพร้อมของสถาบันการเงินไทยให้เทียบเท่ามาตรฐานสากล
นายวิรไท สันติประภพ ผู้ว่าการธนาคารแห่งประเทศไทย (ธปท.) กล่าวว่า ภัยทางไซด์เบอร์เมื่อ 10 ปีก่อนเกิด ประมาณ 25 ครั้ง/วัน แต่ปัจจุบันเพิ่มเป็น 300 ครั้ง/นาที พัฒนาการื่เกิดขึ้นทำให้เราต้องหาทางว่าจะรับมืออย่างไร การับมือขององค์กรใดองค์กรหนึ่งคงไม่พอ ต้องร่วมกันทั้งอุตสาหกรรม ระดับประเทศ และระหว่างประเทศด้วย